CELEX: 22020D1022
Language: hr
Date: 2020-06-12 00:00:00
Title: Odluka br. 1/2020 Zajedničkog odbora osnovanog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju od 12. lipnja 2020. o izmjeni Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju [2020/1022]

14.7.2020   
               
               
                  HR
               
               
                  Službeni list Europske unije
               
               
                  L 225/53
               
            
         ODLUKA br. 1/2020 ZAJEDNIČKOG ODBORA OSNOVANOG SPORAZUMOM O POVLAČENJU UJEDINJENE KRALJEVINE VELIKE BRITANIJE I SJEVERNE IRSKE IZ EUROPSKE UNIJE I EUROPSKE ZAJEDNICE ZA ATOMSKU ENERGIJU
         od 12. lipnja 2020.
         o izmjeni Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju [2020/1022]
         ZAJEDNIČKI ODBOR,
         uzimajući u obzir Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (1) („Sporazum o povlačenju”), a osobito njegov članak 164. stavak 5. točku (d),
         budući da:
         
                     (1)
                  
                  
                     Člankom 164. stavkom 5. točkom (d) Sporazuma o povlačenju Zajednički odbor osnovan člankom 164. stavkom 1. ovlašten je donositi odluke o izmjeni tog Sporazuma pod uvjetom da su te izmjene potrebne za ispravljanje pogrešaka, uklanjanje propusta ili drugih nedostataka ili rješavanje situacija koje se nisu mogle predvidjeti u trenutku potpisivanja Sporazuma te pod uvjetom da se tim odlukama ne smiju mijenja ključni elementi tog Sporazuma. Na temelju članka 166. stavka 2. Sporazuma o povlačenju, odluke Zajedničkog odbora obvezujuće su za Uniju i Ujedinjenu Kraljevinu. Unija i Ujedinjena Kraljevina dužne su provoditi takve odluke, koje imaju isti pravni učinak kao Sporazum o povlačenju.
                  
               
                     (2)
                  
                  
                     U interesu pravne sigurnosti i radi potrebnih prilagodbi zbog činjenice da je Sporazum o povlačenju stupio na snagu kasnije nego li je to bilo prvotno predviđeno, trebalo bi izmijeniti članke 135., 137., 143., 144. i 150. Sporazuma.
                  
               
                     (3)
                  
                  
                     U članku 145. Sporazuma o povlačenju nedostaju odredbe kojima se uređuju bespovratna sredstva koja su iz Istraživačkog fonda za ugljen i čelik prije isteka prijelaznog razdoblja dodijeljena korisnicima s poslovnim nastanom u Ujedinjenoj Kraljevini. Stoga bi članak 145. Sporazuma o povlačenju trebalo izmijeniti da se taj nedostatak otkloni i radi pravne sigurnosti tekuće dodjele bespovratnih sredstava.
                  
               
                     (4)
                  
                  
                     Dio I. Priloga I. Sporazumu o povlačenju trebalo bi izmijeniti dodavanjem dviju odluka Administrativne komisije za koordinaciju sustava socijalne sigurnosti koje nisu navedene u dijelu I. Priloga I. Sporazumu o povlačenju,
                  
               DONIO JE OVU ODLUKU:
         
            Članak 1.
            Sporazum o povlačenju mijenja se kako slijedi:
            
                        1.
                     
                     
                        u članku 135. u naslovu se riječi „proračunima Unije za 2019. i 2020.” zamjenjuju riječima „proračunu Unije za 2020.”, a u stavku 1. riječi „za 2019. i” zamjenjuju se riječju „za”, a riječi „tih proračuna” zamjenjuje se riječima „tog proračuna”;
                     
                  
                        2.
                     
                     
                        u članku 137. u naslovu i prvom podstavku stavka 1. riječi „u 2019. i” brišu se;
                     
                  
                        3.
                     
                     
                        članak 143. stavak 1. mijenja se kako slijedi:
                        
                                    (a)
                                 
                                 
                                    u drugom podstavku, datum „31. srpnja 2019.” zamjenjuju se datumom „31. srpnja 2020.”;
                                 
                              
                                    (b)
                                 
                                 
                                    treći podstavak zamjenjuje se sljedećim:
                                    „U konsolidiranim financijskim izvještajima Unije za 2020., plaćanja izvršena iz rezervacija navedenih u drugom podstavku točki (b) od datuma stupanja na snagu ovog Sporazuma do 31. prosinca 2020. navode se za iste financijske operacije navedene u ovom stavku, ali odobrene na datum stupanja na snagu ovog Sporazuma ili nakon tog datuma.”;
                                 
                              
                  
                        4.
                     
                     
                        u članku 144. stavku 1. drugom podstavku, datum „31. srpnja 2019.” zamjenjuju se datumom „31. srpnja 2020.”;
                     
                  
                        5.
                     
                     
                        u članku 145. dodaje se sljedeći stavak:
                        „U pogledu projekata Istraživačkog fonda za ugljen i čelik osnovanog Protokolom br. 37 uz Ugovor o Europskoj uniji i Ugovor o funkcioniranju Europske unije koji se provode na temelju sporazuma o bespovratnim sredstvima sklopljenih prije isteka prijelaznog razdoblja, pravo Unije nastavlja se primjenjivati na Ujedinjenu Kraljevinu i u Ujedinjenoj Kraljevini nakon isteka prijelaznog razdoblja, do zaključenja tih projekata. Primjenjivo pravo Unije posebice obuhvaća sljedeće odredbe i sve izmjene tih odredaba, neovisno o datumu donošenja, stupanja na snagu ili primjene izmjene:
                        
                                    (a)
                                 
                                 
                                    odluke Vijeća 2003/76/EZ, 2003/77/EZ i 2008/376/EZ;
                                 
                              
                                    (b)
                                 
                                 
                                    akte iz članka 138. stavka 2. točaka (a), (c), (d) i (e).”;
                                 
                              
                  
                        6.
                     
                     
                        članak 150. mijenja se kako slijedi:
                        
                                    (a)
                                 
                                 
                                    stavak 4. mijenja se kako slijedi:
                                    
                                                (i)
                                             
                                             
                                                u četvrtoj rečenici, datum „15. prosinca” zamjenjuju se datumom „15. listopada” i „2019.” zamjenjuje se s „2020.”;
                                             
                                          
                                                (ii)
                                             
                                             
                                                u petoj rečenici, datum „15. prosinca 2030.” zamjenjuju se datumom „15. listopada 2031.”;
                                             
                                          
                              
                                    (b)
                                 
                                 
                                    stavak 8. mijenja se kako slijedi:
                                    
                                                (i)
                                             
                                             
                                                u prvom podstavku „2019.” zamjenjuje se s „2020.”;
                                             
                                          
                                                (ii)
                                             
                                             
                                                u prvoj rečenici drugog podstavka „2020.” zamjenjuje se s „2021.”;
                                             
                                          
                              
                  
                        7.
                     
                     
                        u dijelu I. Priloga I. Sporazumu o povlačenju dodaju se sljedeći akti:
                        
                                    —
                                 
                                 
                                    u odjeljku „Elektronička razmjena podataka (serija E)”: Odluka br. E7 Administrativne komisije za koordinaciju sustava socijalne sigurnosti o praktičnim mjerama za suradnju i razmjenu podataka do potpune provedbe Sustava elektroničke razmjene informacija o socijalnoj sigurnosti (EESSI) u državama članicama;
                                 
                              
                                    —
                                 
                                 
                                    u odjeljku „Obiteljska davanja (serija F)”: Odluka br. F3 Administrativne komisije za koordinaciju sustava socijalne sigurnosti o tumačenju članka 68. Uredbe (EZ) br. 883/2004 u pogledu metode izračuna dodatka u visini razlike.
                                 
                              
                  
         
            Članak 2.
            Ova Odluka stupa na snagu sljedećeg dana od dana donošenja.
         
         
            Sastavljeno u Bruxellesu 12. lipnja 2020.
            
               
                  Za Zajednički odbor
               
               
                  Supredsjednici
               
               Maroš ŠEFČOVIČ
            
            
               Michael GOVE
            
         
         
            (1)  SL L 29, 31.1.2020., str. 7.